કોલકાતાઃ ડીઆરએસ પર ટીમ મેનેજમેન્ટ અને બીસીસીઆઇના કડક વલણ બાદ ભારતીય ટેસ્ટ ટીમના કેપ્ટન વિરાટ કોહલીએ ભવિષ્યમાં ડીઆરએસ અપનાવવાના સંકેત આપ્યા છે. ગઈ કાલે પત્રકારો સાથેની વાતચીતમાં વિરાટે કહ્યું, ”અમે નિશ્ચિત રીતે ડીઆરએસ લાગુ કરવા અંગે વિચારીશું. આ અંગે બેઠક અને ચર્ચાઓ થઈ ચૂકી છે. ડીઆરએસ એવી ચીજ છે, જે અંગે અમે વિચારવા ઇચ્છીએ છીએ.” બીસીસીઆઇ ડીઆરએસનો એવું કહીને વિરોધ કરી રહી છે કે તે ફુલપ્રૂફ નથી. ડીઆરએસનો વિરોધ કરનારો ભારત એકમાત્ર દેશ છે. કોહલીએ કહ્યું, ”આ એવી વાતો છે, જે અંગે હું અહીં બેસીને કંઈ કહી શકું નહીં. અમે આ અંગે ચર્ચા કરી છે. અમારું માનવું છે કે એમાં કેટલીક એવી વાતો છે, જેના પર ચર્ચા થઈ શકે છે. ખાસ કરીને બોલ પર નજર રાખવા અને હોકઆઇ અંગે.”